ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση του εγκεκριμένου ρυμοτομικού
σχεδίου στο Ο.Τ. Γ22 της Π.Ε.3 (β’ κατοικία) της
Δ.Ε. Αρτέμιδος του Δήμου Σπάτων- Αρτέμιδος
Αττικής για καθορισμό χώρου δημοτικού σχολείου και καθορισμό ειδικών όρων και περιορισμών
δόμησης.
Κήρυξη αναγκαστικής απαλλοτρίωσης ακινήτων
με σκοπό την ανακατασκευή του ισόπεδου κόμβου Αβδήρων στα πλαίσια του έργου «Κατασκευή
κυκλικών κόμβων στην αρ. 9 Επ. Οδό (Κόμβος
Μαγγάνων - Κόμβος Αβδήρων)».
ΑΠΟΦΑΣΕΙΣ
Αριθμ. 286837
(1)
Τροποποίηση του εγκεκριμένου ρυμοτομικού
σχεδίου στο Ο.Τ. Γ22 της Π.Ε.3 (β’ κατοικία) της
Δ.Ε. Αρτέμιδος του Δήμου Σπάτων- Αρτέμιδος
Αττικής για καθορισμό χώρου δημοτικού σχολείου και καθορισμό ειδικών όρων και περιορι-
σμών δόμησης.
Ο ΑΝΤΙΠΕΡΙΦΕΡΕΙΑΡΧΗΣ
ΧΩΡΙΚΟΥ ΣΧΕΔΙΑΣΜΟΥ, ΠΟΛΕΟΔΟΜΙΚΩΝ
ΘΕΜΑΤΩΝ ΚΑΙ ΕΦΑΡΜΟΓΩΝ ΑΤΤΙΚΗΣ
Έχοντας υπόψη:
1. Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α’ 87).
2. Τις διατάξεις του π.δ. 145/2010 «Οργανισμό Περιφέρειας Αττικής» (Α’ 238), όπως τρο-
ποποιήθηκε με τις υπ’ αρ. 44403/2011 (Β’  2494
και Β’ 2822), 109290/39629/23.12.2016 (Β’ 4251),
66313/24553/25.8.2017 (Β’ 3051) και 37419/13479/
8.5.2018 (Β’ 1661) αποφάσεις.
3. Την υπ’ αρ. 18641/5.1.2024 απόφαση του Περιφερειάρχη Αττικής «Ορισμός Αναπληρώτριας Περιφερειάρχη
και Αντιπερ/χών» (ΑΔΑ: ΨΩ9Ζ7Λ7-ΜΧΥ).
4. Την υπ’ αρ. 126895/31.1.2024 (Β’ 740) απόφαση του
Περιφερειάρχη Αττικής για τη μεταβίβαση αρμοδιοτήτων.
5. Το άρθρο 44 του ν. 3979/2011 «Για την ηλεκτρονική
διακυβέρνηση και λοιπές διατάξεις» (Α’ 138) και τις διατάξεις του ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131) και ειδικότερα τα άρθρα 5, 6 και 7 (παρ. 5β) αυτού.
6. Τις διατάξεις του από 17.7.1923 ν. δ. (Α’ 228) και ειδικότερα τα άρθρα 1, 3, 7, 9 και 70, αυτού.
7. Τις διατάξεις του ν. 1337/1983 (Α’ 33).
8. Τις διατάξεις του Κώδικα Βασικής Πολεοδομικής
Νομοθεσίας (Δ’ 580/1999) και ειδικότερα τα άρθρα 152,
154 και 160 αυτού.
9. Τις διατάξεις του άρθρου 90 του Κώδικα Νομοθεσίας για την Κυβέρνηση και τα Κυβερνητικά όργανα
(π.δ.  63/2005, Α’ 98) σε συνδυασμό με την περ. 22 του
άρθρου 119 του ν. 4622/2019 (Α’ 133).
10. Τις διατάξεις του ν. 4495/2017, σχετικά με τη λειτουργία των ΣΥ.ΠΟ.Θ.Α. και την υπ’ αρ. 16424/862/24.2.2020
(Υ.Ο.Δ.Δ. 190) απόφαση του Συντονιστή της Αποκεντρωμένης Διοίκησης Αττικής, περί συγκρότησης των
ΣΥ.ΠΟ.Θ.Α. Α’ και Β’.
11. Το από 19.6.1987 π.δ. (Δ’ 722) περί έγκρισης της
πολεοδομικής μελέτης των περιοχών β’ κατοικίας Γαλήνης, Υπαπαντής και Αγ. Σεραφείμ της πρώην κοινότητας
Αρτέμιδος.
12. Την υπ’ αρ. 12796/1726/21.9.2006 απόφαση του
Νομάρχη Ανατολικής Αττικής, περί κύρωσης της Πράξης
Εφαρμογής της Π.Ε.3 Αρτέμιδος, καθώς και την υπ’ αρ.
12346/23-9-2009/12.2.2010 απόφαση του Νομάρχη
Ανατολικής Αττικής, περί κύρωσης διορθωτικής πράξης εφαρμογής.
13. Τις υπ’ αρ. 43/2021 και 44/2021 αποφάσεις του
Δημοτικού Συμβουλίου του Δήμου Σπάτων- Αρτέμιδος.
14. Την υπ’ αρ. 288613/5.4.2022 εισήγηση του Τμήματος Πολεοδομικών Θεμάτων και Εφαρμογών της Διεύ-
θυνσης Χωρικού Σχεδιασμού της Περιφέρειας Αττικής
προς το ΣΥ.ΠΟ.Θ.Α.-Α’ Περιφερειακής Ενότητας Ανατολικής Αττικής.
15. Την από 13.5.2022 γνωμοδότηση του ΣΥ.ΠΟ.Θ.Α.Α’ Περιφερειακής Ενότητας Ανατολικής Αττικής (συνε-
δρίαση 3η- θέμα 4ο).
16. Τα νόμιμα δικαιολογητικά που περιέχονται στο
φάκελο τροποποίησης σχεδίου.
και επειδή:
1. Ο Δήμος Σπάτων- Αρτέμιδος, με τις υπ’ αρ. 43/2021
και 44/2021 αποφάσεις του Δημοτικού Συμβουλίου του,
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Απριλίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 211
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 211/07.04.2024
αποφάσισε ομόφωνα την έγκριση την αύξησης του επιτρεπόμενου συντελεστή δόμησης σε 0,8 και τον χαρα-
κτηρισμό του οικοδομήσιμου χώρου σε χώρο σχολείου.
2. Με την υπ’ αρ. 288613/5.4.2022 εισήγηση προς το
Συμβούλιο Πολεοδομικών Θεμάτων και Αμφισβητήσεων (ΣΥ.ΠΟ.Θ.Α.-Α’) Περιφερειακής Ενότητας Ανατολικής
Αττικής, η Δ/νση Χωρικού Σχεδιασμού (Τμήμα Πολεοδομικών Θεμάτων και Εφαρμογών) εισηγήθηκε:
α) Την έγκριση της τροποποίησης του εγκεκριμένου
ρυμοτομικού σχεδίου της Π.Ε.3 της Δ.Ε. Αρτέμιδος του
Δήμου Σπάτων- Αρτέμιδος, με τον χαρακτηρισμό χώρου
εντός του Ο.Τ. Γ22 υπό στοιχεία (Τ1-02-01-Τ2-Τ3-03-0405-06-07-08-09-10-Τ7-Τ1) ως χώρου σχολείου (7ο Δη-
μοτικό Σχολείο), όπως απεικονίζεται στο τοπογραφικό
διάγραμμα που συνοδεύει την εισήγηση,
β) την επιβολή προκηπίου 3,00 μ. στα πρόσωπα του
ανωτέρω χώρου σχολείου,
γ) τον καθορισμό όρων και περιορισμών δόμησης στο
χώρο σχολείου ως εξής: συντελεστής δόμησης 0,49
κάλυψη 40%
ύψος 11,0 μ.
όροφοι: 2
απαγορεύεται η κατασκευή επί υποστυλωμάτων (pilotis)
για την εκτέλεση εργασιών απαιτείται η έγκριση αρχαιολογίας
κατά τα λοιπά: ισχύς Ν.Ο.Κ.,
δ) τη διαβίβαση των απαραίτητων στοιχείων του φακέλου στον οικείο Δήμο, για την τήρηση της προβλεπό-
μενης διαδικασίας δημοσιοποίησης λόγω διαφοροποιημένης πρότασης από την αρχικώς αναρτηθείσα από τον
οικείο Δήμο, εντός προθεσμίας 45 ημερών και
ε) σε περίπτωση απράκτου παρέλευσης της παραπάνω
προθεσμίας ή μη υποβολής ενστάσεων, να προωθηθεί
η έκδοση απόφασης του Περιφερειάρχη Αττικής, χωρίς
νέα γνωμοδότηση του ΣΥ.ΠΟ.Θ.Α.
διότι από τη μελέτη των στοιχείων του φακέλου διαπιστώθηκε ότι:
- κατά την έγκριση της πολεοδομικής μελέτης της Π.Ε.3
(β’ κατοικία) της Δ.Ε. Αρτέμιδος του Δήμου Σπάτων- Αρτέμιδος δεν υπήρξε πρόνοια για χωροθέτηση χώρου
εκπαίδευσης, με αποτέλεσμα το 7ο Δημοτικό Σχολείο της
Δ.Ε. Αρτέμιδος να στεγάζεται σε κτίριο που δεν πληροί
τις ισχύουσες προδιαγραφές,
- η περιοχή της Αρτέμιδος είναι μια συνεχώς αναπτυσσόμενη περιοχή με μόνιμα εγκατεστημένο πληθυσμό,
- η περιοχή στερείται δημοσίου κτιρίου που θα μπορούσε να διατεθεί για τη στέγαση του 7ου Δημοτικού
Σχολείου της Δ.Ε. Αρτέμιδος και
- οι όροι και περιορισμοί δόμησης στον συγκεκριμένο
χώρο σχολείου προτάθηκαν βάσει του ενδεικτικού κτιριολογικού προγράμματος του Υπουργείου Παιδείας και
Θρησκευμάτων, συμφώνως και με την προσκομισθείσα
αρχιτεκτονική μελέτη, σε προσχέδια.
3. Το Συμβούλιο Πολεοδομικών Θεμάτων και Αμφισβητήσεων (ΣΥ.ΠΟ.Θ.Α.-A’) Περιφερειακής Ενότητας
Ανατολικής Αττικής, γνωμοδότησε ομόφωνα (συνεδρίαση 3η/13.5.2022- θέμα 4ο), σύμφωνα με την εισήγηση
της Διεύθυνσης Χωρικού Σχεδιασμού.
4. Κατά την προβλεπόμενη διαδικασία δημοσιοποίησης δεν υποβλήθηκαν ενστάσεις, σύμφωνα με το υπ’ αρ.
35383/29.11.2023 έγγραφο του Δήμου Σπάτων- Αρτέμιδος.
5. Με την παρούσα δεν επιβαρύνεται ο προϋπολογισμός του Δήμου Σπάτων- Αρτέμιδος.
6. Η παρούσα τροποποίηση του εγκεκριμένου ρυμοτομικού σχεδίου εμπίπτει στις αρμοδιότητες του Περι-
φερειάρχη Αττικής, σύμφωνα με τις διατάξεις της παρ. ΙΙ
ΣΤ.39 του άρθρου 186 του ν. 3852/2010 (Α’ 87), διότι το
Ο.Τ. Γ22 βρίσκεται εκτός παραδοσιακού οικισμού, εκτός
περιοχής τοπίου ιδιαιτέρου φυσικού κάλλους, αρχαιολογικού χώρου και προστατευόμενης περιοχής, εκτός
δάσους ή δασικής έκτασης και εκτός των οδικών αξόνων
του Βασικού Οδικού Δικτύου Αττικής και πέραν των 500
μέτρων από την ακτή, αποφασίζουμε:
Α. Την έγκριση της τροποποίησης του εγκεκριμένου
ρυμοτομικού σχεδίου της Π.Ε.3 (β’ κατοικία) της Δ.Ε.
Αρτέμιδος του Δήμου Σπάτων- Αρτέμιδος, με τον χαρακτηρισμό χώρου εντός του Ο.Τ. Γ22 υπό στοιχεία (Τ1-
02-01-Τ2-Τ3-03-04-05-06-07-08-09-10-Τ7-Τ1) ως χώρου
σχολείου (7ο Δημοτικό Σχολείο), όπως απεικονίζεται
στο συνοδεύον την παρούσα τοπογραφικό διάγραμμα,
κλίμακας 1:500 και
Β. Τον καθορισμό όρων και περιορισμών δόμησης
στον χώρο σχολείου ως εξής:
προκήπιο 3μ.
συντελεστής δόμησης 0,49
κάλυψη 40%
ύψος 11,0 μ.
όροφοι: 2
απαγορεύεται η κατασκευή επί υποστυλωμάτων (pilotis)
για την εκτέλεση εργασιών απαιτείται η έγκριση αρχαιολογίας
κατά τα λοιπά: ισχύς Ν.Ο.Κ.
Η ισχύς της παρούσας απόφασης αρχίζει από την
ημερομηνία δημοσίευσής της στην Εφημερίδα της Κυβερνήσεως.
Επιτρέπεται η υποβολή προσφυγής κατά της απόφασης αυτής, στο Γενικό Γραμματέα της Αποκεντρωμένης
Διοίκησης Αττικής, μέχρι συστάσεως της αυτοτελούς
εποπτείας ΟΤΑ (Ελεγκτής Νομιμότητας) μόνο για παράβαση του νόμου, σύμφωνα με τις διατάξεις του άρ-
θρου 227 του ν. 3852/2010 (Α’ 87) και σε προθεσμία
δέκα πέντε (15) ημερών, από την δημοσίευσή της στην
Εφημερίδα της Κυβερνήσεως.
Η παρούσα απόφαση θα αναρτηθεί στο διαδίκτυο
(Πρόγραμμα Διαύγεια), μετά τη δημοσίευσή της στην
Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 211/07.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 211/07.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 211/07.04.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 1 Μαρτίου 2024
Ο Αντιπεριφερειάρχης
ΕΛΕΥΘΕΡΙΟΣ ΚΟΣΜΟΠΟΥΛΟΣ
Ι
Αριθμ. 81261/1030
(2)
Κήρυξη αναγκαστικής απαλλοτρίωσης ακινήτων με σκοπό την ανακατασκευή του ισόπεδου
κόμβου Αβδήρων στα πλαίσια του έργου «Κατασκευή κυκλικών κόμβων στην αρ. 9 Επ. Οδό (Κόμ-
βος Μαγγάνων - Κόμβος Αβδήρων)».
Ο ΠΕΡΙΦΕΡΕΙΑΡΧΗΣ
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
2. Το π.δ. 144/2010 «Οργανισμός της Περιφέρειας Ανατολικής Μακεδονίας και Θράκης» (Α’ 237).
3. Τις διατάξεις του άρθρου 23 του π.δ. 25/1929 «Περί
κωδικοποιήσεως των περί κατασκευής και συντηρήσεως
οδών κειμένων διατάξεων»(Α’ 421).
4. Τις διατάξεις του «Κώδικας Αναγκαστικών Απαλλοτριώσεων Ακινήτων» (ν. 2882/2001, Α’ 17).
5. Τις διατάξεις του άρθρου 1 του ν. 653/1977 «Περί υποχρεώσεων των παροδίων ιδιοκτητών δια την διάνοιξιν
εθνικών οδών, αντικαταστάσεως της παρ. 3 του άρθρου 6
του ν. 5269/1931 και ρυθμίσεως συναφών θεμάτων»
(Α’ 214), όπως έχουν τροποποιηθεί και συμπληρωθεί με
τις παρ. 9 και 10 του άρθρου 62 του ν. 947/1979 (Α’ 169) και
την παρ. 4 του άρθρου 9 του ν. 960/1979 (Α’ 194), για την
εκτέλεση των οποίων εκδόθηκε το π.δ. 929/1979 (Α’ 259),
καθώς και τις διατάξεις του ν. 1349/1983 (Α’ 52), όπως
αυτές συμπληρώθηκαν με τις διατάξεις της παρ. 14 του
άρθρου 6 του ν. 2052/1992 (Α’ 94).
6. Την υπό στοιχεία ΠΑΜΘ 78165/976/9.5.2023 απόφαση της Διεύθυνσης Τεχνικών Έργων Περιφερειακής
Ενότητας Ξάνθης, έγκρισης της μελέτης Κτηματολογίου
Ισόπεδου Κόμβου Αβδήρων (κτηματολογικό διάγραμμα,
κτηματολογικός πίνακας, τεχνική έκθεση).
7. Την από 9.5.2023 εγκεκριμένη μελέτη Κτηματολογίου Ισόπεδου Κόμβου Αβδήρων, σύμφωνα με την οποία
δεν προκύπτει δαπάνη αποζημίωσης απαλλοτρίωσης
(αυταποζημιώσεις) για την κατασκευή του έργου «Κατασκευή κυκλικών κόμβων στην αρ. 9 Επ. Οδό (Κόμβος
Μαγγάνων - Κόμβος Αβδήρων)».
8. Την υπ’ αρ. 76476/25.5.2023 (ΑΔΑ: ΨΨΣΖΟΡ1Υ-Η7Ζ)
απόφαση της Γενικής Διεύθυνσης Χωροταξικής, Περιβαλλοντικής και Αγροτικής Πολιτικής της Αποκεντρω-
μένης Διοίκησης Μακεδονίας - Θράκης, με την οποία
παρατάθηκε η ισχύς της υπ’ αρ. 5071/20.12.2013 (ΑΔΑ:
ΒΛΓ1ΟΡ1Υ-ΛΒ7) απόφασης έγκρισης Περιβαλλοντικών
Όρων (ΑΕΠΟ) της ίδιας Υπηρεσίας, όπως αυτή τροποποιήθηκε με την υπ’ αρ. 207505/2.9.2022 (ΑΔΑ: ΩΖ500Ρ1Υ-
ΧΨΞ) απόφαση της ίδιας Υπηρεσίας για το έργο «Αντικατάσταση ισόπεδων κόμβων στην υπ’ αρ. 9 Επ. Ο.».
9. Το υπ’ αρ. 289468/10102/27.9.2023 έγγραφο της Διεύθυνσης Αγροτικής Οικονομίας και Κτηνιατρικής Περι-
φερειακής Ενότητας Ξάνθης, για τη διατύπωση γνώμης
σύμφωνα με την παρ. 3 του άρθρου 3 του ν. 2882/2001,
στο οποίο αναφέρεται ότι οι εκτάσεις της προτεινόμενης απαλλοτρίωσης είτε βρίσκονται εκτός εποικιστικής
περιοχής είτε δεν εμπίπτουν στην αρμοδιότητά της είτε
δεν ανήκουν σε εκτάσεις που διαχειρίζεται η Υπηρεσία.
10. Τα υπ’ αρ. 494175/18.9.2023 και 504012/21.9.2023
έγγραφα του Δασαρχείου Ξάνθης και του Τμήματος Προστασίας και Διαχείρισης Δασών της Διεύθυνσης Δασών
Ξάνθης, αντίστοιχα, για τη διατύπωση γνώμης σύμφωνα
με την παρ. 4 του άρθρου 3 του ν. 2882/2001 στα οποία
αναφέρεται ότι οι προς απαλλοτρίωση εκτάσεις εμπεριέχονται σε έκταση μη δασικού χαρακτήρα.
11. Το υπ’ αρ. 7005/11.10.2023 φύλλο της εφημερίδας «ΘΡΑΚΗ» στο οποίο δημοσιεύθηκε η υπό στοιχεία
Π.Α.Μ.Θ. 310704/3714/9.10.2023 ανακοίνωση της Διεύθυνσης Τεχνικών Έργων Π.Ε. Ξάνθης, περί αναγκαστικής
απαλλοτρίωσης ακινήτων με σκοπό την ανακατασκευή
του ισόπεδου κόμβου Αβδήρων στα πλαίσια του έργου
«Κατασκευή κυκλικών κόμβων στην αρ. 9 Επ. Οδό (Κόμβος Μαγγάνων - Κόμβος Αβδήρων)».
12. Το υπ’  αρ. 14115/10.10.2023 έγγραφο του Δήμου Αβδήρων (αρ. πρωτ. εισερχομένου ΠΑΜΘ
391732/4711/15.12.2023) με το από 10.10.2023 αποδεικτικό τοιχοκόλλησης της ανακοίνωσης αναγκαστικής απαλ-
λοτρίωσης στο Δημοτικό κατάστημα του Δήμου Αβδήρων.
και επειδή,
σύμφωνα με το άρθρο 1 του ν. 2882/2001 (Α’ 17), όπως
τροποποιήθηκε με το άρθρο 168 του ν. 4512/2018 (Α’ 5)
και διαμορφώθηκε με το άρθρο 14 του ν. 4949/2022
(Α’ 126), στην περίπτωση κατά την οποία η απαλλοτριούμενη έκταση βρίσκεται εκτός σχεδίου πόλεως και είναι
μικρότερη των δέκα πέντε χιλιάδων (15.000) τετραγωνικών μέτρων για το σύνολο των απαιτήσεων του έργου
σε χώρο, η απαλλοτρίωση κηρύσσεται με απόφαση του
Περιφερειάρχη, αποφασίζει:
Την κήρυξη αναγκαστικής απαλλοτρίωσης για λόγους
δημόσιας ωφέλειας και ειδικότερα για την ανακατασκευή
του ισόπεδου κόμβου Αβδήρων, στα πλαίσια του έργου
«Κατασκευή κυκλικών κόμβων στην αρ. 9 Επ. Οδό (Κόμβος
Μαγγάνων - Κόμβος Αβδήρων)», συνολικής απαλλοτριούμενης έκτασης 6.381,14 τ.μ. (4.117,72 τ.μ. δημόσιες εκτά-
σεις και 2.263,42 τ.μ. ιδιωτικές εκτάσεις - αυταποζημιώσεις)
που βρίσκεται στα διοικητικά όρια του Δήμου Αβδήρων
και απεικονίζεται σε κλίμακα 1:500 στο από Μάρτιο 2023
κτηματολογικό διάγραμμα και στον αντίστοιχο κτηματολογικό πίνακα που συντάχθηκαν από τον Χατζηστεφάνου
Ηλία, Αγρ. Τοπογράφο Μηχανικό, όπως αυτά αρμοδίως
ελέγχθηκαν και εγκρίθηκαν με την υπό στοιχεία Π.Α.Μ.Θ.
78165/976/9.5.2023 απόφαση της ΔΤΕ Π.Ε. Ξάνθης.
Η απόφαση αυτή να δημοσιευθεί στην Εφημερίδα της
Κυβερνήσεως.
Ξάνθη, 13 Μαρτίου 2024
Ο Περιφερειάρχης
ΧΡΙΣΤΟΔΟΥΛΟΣ ΤΟΨΙΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 211/07.04.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240400211.pdf | Tokens: 15515]